kung kaya ka ba binabayaran ng sampung piso buwan buwan ay para magtulog ka rito? walang hiya! gitlang gitla ang pinupog ni kapitang memo. sa kagulatan ay nakalundag tuloy sa di oras ng limang dipa. samantalang nagbububusa ang bibig ng kapitan ang iba namang mga pulis ay pawang nagpuputlaan at nanginginig, lahat ay nangagtayo ng tuwid na tuwid, walang makahuma kahi'isa. pagkatapos ng ganitong pagpapakita ng gilas sa silong, ang mabangis na puno ay dahandahang nanhik na nanglilisik ang mga mata. sina gerardong inis na inis na sa pagiintay ay napabuntong hininga na lamang ng maramdamang siya'dumadating. aba, mang julio ang bigkas ng binata; lumuhod po kayo at narito na ang ating czar! si julio'napabulalas ng tawa. angkap na angkap nga sa kanya ang ngalang iyan! hindi lumawig ang pagtatawa ni julio; humalili sa kanya ang isang pagkamangha, pagkatapos na maibaling ang paningin sa dakong hagdanan. pati si gerardo ay napa aba!.